Európska konferenčná liga UEFA 2023/2024

Európska konferenčná liga UEFA 2023/2024 bol 3. ročník Európskej konferenčnej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala od 12. júla do 31. augusta 2023 a od 21. septembra 2023 do 29. mája 2024 prebiehala hlavná časť.
Finále sa odohralo 29. mája 2024 na štadióne Agia Sophia v Aténach, hlavnom meste Grécka. Z víťazstva sa tešili hráči Olympiakos, ktorí zdolali Fiorentinu , po predĺžení.
Víťazný tím Európskej konferenčnej ligy UEFA 2023/2024 sa automaticky kvalifikoval do skupinovej fázy Európskej ligy UEFA 2024/2025.
Tento ročník bol poslednou sezónou s formátom 32 tímov zúčastňujúcich sa skupinovej fázy po tom, čo UEFA oznámila, že pre nasledujúce sezóny bude predstavený úplne nový formát.
Priradenie asociačných tímov.
Celkom 178 tímov z 54 z celkových 55 členských krajín UEFA sa zúčastnilo Európskej konferenčnej ligy UEFA 2023/2024. Jedinou výnimkou bolo Rusko, ktorého tímy UEFA vylúčila zo súťaží. Krajiny získali účastnícke miesta podľa koeficientov UEFA:
Rebríček UEFA.
Účastnícke miesta pre Európsku konferenčnú ligu UEFA 2023/2024 boli rozdelené podľa koeficientu UEFA z roku 2022, do ktorého boli započítané výsledky klubov danej krajiny v európskych pohárových súťažiach od sezóny 2017/2018 do sezóny 2021/2022 vrátane.
Rozdelenie tímov.
Nasledujúca tabuľka znázorňuje rozdelenie tímov do kvalifikačných kôl a skupinovej fázy.
Vylúčenie tímov z Ruska zo súťaží UEFA malo za následok nasledujúce úpravy: 
Tímy.
V nasledujúcej tabuľke boli zoradené tímy podľa štartovacej pozície, v ktorej vstúpili do Európskej konferenčnej ligy UEFA 2023/2024. V zátvorkách je spôsob kvalifikácie:
Popisky v zátvorkách ukazujú z akej pozície sa tím kvalifikoval:
Termíny.
Termíny pre odohranie jednotlivých kôl a ich žrebovanie sú uvedené nižšie. 
Kvalifikácia.
1. predkolo.
Do 1. predkola sa kvalifikovalo 16 víťazov pohárov z asociácií na 40.55. mieste, 25 tímov z 2. miesta asociácií na 30.55. mieste a 21 tímov z 3. miesta asociácií na 29.50. mieste (okrem Lichtenštajnska) rebríčka členských krajín UEFA z roku 2022. Tímy sa rozdelili na nasadené a nenasadené na základe ich klubových koeficientov UEFA z roku 2023. 
Zápasy 1. predkola boli vyžrebované 20. júna 2023. Prvé zápasy sa odohrali 12. a 13. júla, odvety 18. a 20. júla 2023.
2. predkolo.
Zápasy 2. predkola boli vyžrebované 21. júna 2023. Prvé zápasy sa odohrali 25., 26. a 27. júla, druhé zápasy 1., 2. a 3. augusta 2023. V majstrovskej časti mali dva tímy voľný žreb do 3. predkola, pretože z predkôl Ligy majstrov boli do predkôl Európskej konferenčnej ligy presunuté o 2 tímy menej.
3. predkolo.
Zápasy 3. predkola boli vyžrebované 24. júla 2023. Prvé zápasy sa odohrali 9. a 10. augusta, druhé zápasy 16. a 17. augusta 2023.
4. predkolo.
Zápasy 4. predkola boli vyžrebované 7. augusta 2023. Prvé zápasy sa odohrali 23. a 24. augusta, druhé zápasy 31. augusta 2023.
Skupinová fáza.
Skupinovú fázu Európskej konferenčnej ligy UEFA 2023/2024 tvorilo 32 tímov: 5 víťazov zo 4. predkola majstrovskej časti, 17 víťazov zo 4. predkola nemajstrovskej časti a 10 tímov vyradených zo 4. predkola Európskej ligy. Žreb skupinovej fázy sa uskutočnil 1. septembra 2023.
32 tímov bolo rozdelených do 8 skupín po 4, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa koeficientu UEFA z roku 2023, do ktorého boli započítané výsledky klubov v európskych pohárových súťažiach od sezóny 2018/2019 do sezóny 2022/2023 vrátane.
V každej skupine sa stretli tímy každý s každým systémom doma – vonku. Víťazi skupín postúpili priamo do osemfinále a tímy na 2. miestach postúpili do play-off Európskej konferenčnej ligy UEFA 2023/2024.
Vyraďovacia fáza.
Vyraďovacej fázy Európskej konferenčnej ligy UEFA 2023/2024 sa zúčastňuje 24 tímov: 16 tímov z 1. a 2. miest základných skupín Európskej konferenčnej ligy a 8 tímov z 3. miest základných skupín Európskej ligy. Play-off sa začalo predkolom, kde sa stretli nasadené a nenasadené tímy. Nasadenými tímami bolo 8 klubov z 2. miest skupín Európskej konferenčnej ligy, nenasadenými tímami 8 klubov z 3. miest skupín Európskej ligy. 8 víťazov skupín Európskej konferenčnej ligy postúpilo automaticky do osemfinále.
Predkolo play-off.
Žreb predkola play-off sa uskutočnil 18. decembra 2023 o 14:00 (SEČ). Prvé zápasy sa odohrali 15. februára a odvety 21. a 22. februára 2024.
Osemfinále.
Žreb osemfinále sa uskutočnil 23. februára 2024 o 13:00 (CET). Prvé zápasy sa odohrali 7. marca a odvety 14. marca 2024.
Štvrťfinále.
Žreb štvrťfinále sa konal 15. marca 2024. Prvé zápasy sa odohrali 11. apríla a odvety 18. apríla 2024.
Semifinále.
Žreb semifinále sa konal 15. marca 2024, hneď po žrebovaní štvrťfinále. Prvé zápasy sa odohrali 2. mája, druhé zápasy 8. a 9. mája 2024.
Finále.
Finále sa odohralo 29. mája 2024 na štadióne Agia Sophia v Aténach.